CELEX: 32007R0161
Language: lt
Date: 2007-02-15 00:00:00
Title: 2007 m. vasario 15 d. Komisijos reglamentas (EB) Nr. 161/2007 dėl tam tikrų prekių klasifikavimo Kombinuotojoje nomenklatūroje

20.2.2007   
            
            
               LT
            
            
               Europos Sąjungos oficialusis leidinys
            
            
               L 51/5
            
         
      KOMISIJOS REGLAMENTAS (EB) Nr. 161/2007
   2007 m. vasario 15 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. vasario 15 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 1930/2006 (OL L 406, 2006 12 30, p. 9).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Skystas produktas, daugiausia sudarytas iš fermentuotų pieno produktų, į kurį pridėta augalinių sterolių ir vaisinių aromatinių medžiagų, gautų iš vaisių preparatų.
                              Produkto sudėtis (masės procentais):
                              
                                          
                                                      —
                                                   
                                                   
                                                      sacharozės/gliukozės sirupas
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      laktozė
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      baltymai
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      riebalai
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      augaliniai steroliai (stanolio esteriai)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      pieno riebalų kiekis mažiau kaip
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      drėgmės kiekis
                                                   
                                                
                                       
                                          76,9
                                       
                                    taip pat nedideli kiekiai vitaminų ir aromatinių preparatų (skoninių medžiagų).
                              Produktas gali būti įvairaus skonio (pavyzdžiui, braškių arba apelsinų). Vaisių preparatus sudaro vaisių sultys, gautos iš vaisių sulčių koncentrato, į kurį pridėta stabilizatoriaus (pektino).
                              Produktas supilstytas į 65 ml talpos buteliukus ir skirtas tiesiogiai vartoti kaip gėrimas.
                           
                        
               
                  2202 90 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2202, 2202 90 ir 2202 90 91 atitinkančiais prekių aprašymais.
                  Kadangi produktas skirtas tiesiogiai vartoti kaip gėrimas, jis priskirtinas 2202 pozicijai.
                  Produktas nepriskirtinas 0403 pozicijai, nes stanolio esteriai nėra tokios medžiagos, kurių leidžiama pridėti į produktus, priskiriamus 4 skirsniui (žr. Suderintos sistemos paaiškinimų 4 skirsnio paaiškinimų Bendrųjų nuostatų I grupės antrą pastraipą). Todėl produktas nelaikytinas skystu jogurtu, kuris aromatizuotas arba į kurį pridėta vaisių, riešutų ar kakavos, priskiriamu 0403 pozicijai.
                  Produktas neklasifikuotinas ir kaip 1901 pozicijos prekė, kadangi turi 22 skirsniui priskiriamų gėrimų savybes (žr. Suderintos sistemos paaiškinimų 1901 pozicijos paaiškinimų III grupės antrą pastraipą).
               
            
                  
                              2.
                           
                           
                              Produktas, kurio sudėtis (masės procentais):
                              
                                          
                                                      —
                                                   
                                                   
                                                      jogurtas (pieno riebalų kiekis – 0,1 % masės)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      aromatizuotas tikrojo alavijo (aloe vera) preparatas
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      cukrus
                                                   
                                                
                                       
                                          2
                                       
                                    Produkto spalva – žalsvai balta, o jo konsistencija – kaip paprasto jogurto. Produkto masėje matosi tikrojo alavijo (aloe vera) dalelės.
                              Produktas supilstytas į 150 g talpos tarą.
                           
                        
               
                  1901 90 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 1901, 1901 90 ir 1901 90 91 atitinkančiais prekių aprašymais.
                  Tikrasis alavijas (aloe vera) laikytinas ne vaisiumi, priskiriamu 8 skirsniui, bet augalu, priskiriamu 6 skirsniui. Todėl produktas neatitinka 0403 pozicijos prekių aprašyme nurodytų kriterijų.
                  Maisto produktai, daugiausia sudaryti iš pieno produktų, nepriskiriami 4 skirsniui (žr. Suderintos sistemos paaiškinimų 4 skirsnio paaiškinimų Bendrųjų nuostatų I grupės paskutiniosios pastraipos a punktą).
                  Produktas priskirtinas 1901 pozicijai, kadangi jo sudėtyje yra ne tik natūralaus pieno sudedamųjų dalių, bet ir kitų sudedamųjų dalių, kurių neleidžiama pridėti į produktus, priskiriamus 0401-0404 pozicijoms (žr. Suderintos sistemos paaiškinimų 1901 pozicijos paaiškinimų III grupės pirmą pastraipą).